
Proiect de hotărâre
privind aprobarea Planului anual de acțiune privind serviciile sociale administrate și finanțate din bugetul Municipiului Marghita pentru anul 2025
Analizând temeiul juridic:

· prevederile art. 3 alin. (2) și art. 5 din Anexa nr. 2 a Hotărârii de Guvern nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
· prevederile Ordinului nr. 1086 / 2018 privind aprobarea modelului - cadru al Planului anual de acțiune privind serviciile sociale administrate și finanțate din bugetul consiliului local;
· Legea asistenței sociale nr. 292 / 2011, cu modificările și completările ulterioare, respectiv art. 112 alin. (1) și alin. (3) lit. b), art. 118 alin. (1) – alin. (3) și art. 119 alin. (1);
· Legea nr. 272 / 2004 privind protecția și promovarea drepturilor copilului, republicată cu modificările și completările ulterioare;
· Legea nr. 197 / 2012 privind asigurarea calității în domeniul serviciilor sociale, cu modificările și completările ulterioare;
· Ordonanța de Urgență a Guvernului nr. 57 / 2019 privind Codul administrativ, cu modificările și completările ulterioare, respectiv prevederile art. 129 alin. (1) și alin. (2) lit. b) și d), alin. (4) lit. e) și alin. (7) lit. b) precum și ale art. 139 alin. (1);
Luând în considerare:

· referatul de aprobare înregistrat cu nr. 274 din 14.01.2025 al Primarului Municipiului Marghita în calitate de inițiator al proiectului de hotărâre privind aprobarea Planului anual de acțiune privind serviciile sociale administrate și finanțate din bugetul Municipiului Marghita pentru anul 2025;
· raportul de specialitate înregistrat cu nr. 275 din 14.01.2025,  întoicmit la Compartimentul servicii sociale și prevenire marginalizare socială din cadrul Direcției de Asistență Socială;
· avizul consultativ al Consiliului Județean Bihor nr. 517 din 16.01.2025, înregistrat la Primăria Municipiului Marghita cu nr. 429 din 16.01.2025;
În temeiul prevederilor art. 196 alin. (1) lit. a) din OUG nr. 57 / 2019 privind Codul administrativ, cu modificările și completările ulterioare, 

Primarul Municipiului Marghita, inițiază prezentul
PROIECT DE HOTĂRÂRE:
Art.1- Se aprobă Planul anual de acțiune privind serviciile sociale administrate și finanțate din bugetul Municipiului Marghita pentru anul 2025, conform Anexei care face parte integrantă din prezentul proiect de hotărâre.
Art.2-Prezenta hotărâre se comunică cu: Instituția Prefectului Bihor,Primarul Municipiului Marghita, Serviciul buget contabilitate,salarizare și resurse umane, Direcția de Asistență Socială, DGASPC Bihor, publicare  pe site-ul instituției www.marghita.ro, la secțiunea Monitorul Oficial local, la dosar.
Inițiator: primar Zsolt DEMIAN

